ضرورت تحقیقات بنیادین و ضروری در ادبیات و موسیقی آشیقی کشور
بیرینجی بؤلوم: آشیق قونولو یازیلارین توپلانیب اینجه لنمه سی
نوشتههای مرتبط
اؤلکهمیزین یئرلی آراشدیرماجیلاری آشیق ادبیاتینی اؤزلرینه قونو ائدهرک چئشیدلی چالیشمالار آپارمیشلار. بو چالیشمالارین بیر بؤلومو کیتاب، بیر بؤلومو درگیلرده یاییملانیبدیر. آراشدیرماجیلاردان محمد علیپور مقدم، منوچهر عزیزی، خسرو سرتیپی، بهرام اسدی، قنبر حقیری، جمال آیریملو، احمد روشن روان، ناصر احمدی، محمدعبادی، حسین سیامی، سخاوت عزتی، علیرضا ذیحق، آشیق حسین ساعی، چنگیز مهدیپور، محمد رزاقی، مصطفی رزاقی، ناصر حسینخانی، حسین عباسی نیا،احمد اسدی، پروین بهمنی و… سایماق اولار.
یورتدیشیندا آذربایجان رئسپوبلیکاسینین میللی علملر آکادئمییاسیندا چالیشان محرم قاسیملی ۹۵-۱۹۹۴.جی ایللرده اؤلکهمیزده آپاردیغی آراشدیرمالاریندا آلتی آشیق موحیطینی تثبیت ائدیر.
محرم قاسیملی «اوزان- آشیق صنعتی۱۹۹۶» کیتابیندا اؤلکه میزین ۶آشیق موحیطینی بیزه بئله تانیتدیریر: ۱- قاراداغ/ تبریز ۲- اورمیه ۳- زنگان ۴- خوراسان ۵- قوم ساوا ۶- قاشقایی.
علی قافقاسیالی- ارزروم آتاتورک بیلیمیوردوندا چالیشان آراشدیریجی ۶-۲۰۰۴ . جی ایللرده یئددی آشیق موحیطینی بیلیمسل آچیدان آراشدیریب، یئنیدن تثبیت ائدیر. ۲۰۰۶-جی ایلده یاییملادیغی «ایران تورکلری آشیق موحیطلری»کیتابیندا سولدوز قارا پاپاق آشیق موحیطینی ده باشقا موحیطلره آرتیردی.
دکتور انور اوزون – «ایران تورک فولکلورو» آدلی کیتاب ۲۰۰۷. تورکیهنین ترابزون ایلینده یاییملانیبدیر.
ایلقار جمیل اوغلو ایمام وئردییئو ۶-۲۰۰۵ .جی ایللرینده یئرلی، اؤزل آشیق هاوالارینی توپلایاراق«آذربایجان و ایران آشیق صنعتینین قارشیلیقلی علاقهلری» کیتابینی ۲۰۰۸-ده یاییملادی.
فاضیل اؤزدامار،۲۰۱۱.جی ایلده اژه اونیوئرسیتهسینده، سوسیال بیلیملر ائنستیتوسو، «تبریزده آشیقلیق گلهنهیی و آشیق علی» آدلی یاییملانمامیش یوکسک لیسانس تئزی اولاراق اؤزللیکله تبریز آشیق موحیطینی اله آلمیشدیر.
نبی کبوتریان کبوتریان یوکسک لیسانس تئزی اولان«تبریز آشیقلیق گلهنهیی و آشیق ادبیاتی» نی ۲۰۱۳. کاراهان کیتاب ائوی آراجیلیغی ایله اوخوجولارا سونموشدور.
بو سایدیغیمیز چالیشمالار داغیناق اولاراق یاییملانیب. بیزجه آشیق ادبییاتی ایله یاییملانان بوتون کیتابلار، یازیلار بیر یئره توپلانمالیدیر. بو توپلاما ایستر اؤلکهمیزین ایچینده ایستر دیشیندا گرهکیرجهسینه یاپیلمالیدیر. بوتون دونیا دیللرینده یازیلان آشیق کیتابلارینی دا الده ائتمه لیگیک. توپلاما آشاماسیندان سونرا توپلانان یازیلار بیلیمسل اولاراق اینجهلهنیب بیر آشیق دالی ساغلانا. بئله لیکله بو قونویلا ایلگیلنن کیشیلر چتینلیک چکمه دن آنا قایناقلاری اوخویالار. بو گؤروی اوزمان آشیق آراشدیرماجیلاری گؤره بیلرلر. حوزه هنری بو اورتامین یارانماسیندا یاردیمجی اولا بیلر. انشالله یاخین گله جکده آشیق ادبیاتینا گؤره علمی اوتوروملارین قورولماسینی دا گؤزلوروک.
ایکینجی بؤلوم: دوزگون تانیتیم
آشیغی آنا قونو دوروموندا دیرلندیرمه، آشیق ادبییاتینا اؤز آچیسیندان باخما اؤزگون بیر آشاما ساییلا بیلر. بیر پارا یازارلاردا، اؤز چیخارلارینا گؤره آشیغی بیر آراج کیمی قوللانماسینی گؤروروک. آشیغا، آشیق دیری وئره رک یازیلار، آز یازیلیر.
بو گون آشیغی اؤزونه یاراشان کیمی تانیتدیرمالی ییق. آشیغا تام بیر آشیق باخیشیلا باخمالی ییق. آشیق آراشدیرمالاردا تمل اولمالی. آشیقلارین بوتون اؤزللیکلری، گؤزللیکلری اینجه له نیب تثبیت اولونمالی. سونرا باشقالارینا دوزگونجه آچیقلامالی. آشیق دونیاسینی کئچمیشده تانینمیش دوره گردلر دونیاسیلا تانیتدیرمامالی ییق. آشیقلاریمیزی معظم کیتاب اولاراق ددم قورقودون اؤن سوزونده گلدیگی کیمی گؤرمه لی. دده قورقود گؤزلجه سینه بئله سؤیله میش:
… قولچا قوپوز گؤتوروب ائلدن- ائله، بگدن- بگه اوزان گزر،
ار جو مردین، ار ناکسین، اوزان بیلر.
مرد ایله نامردی سئچه بیلن اوزان اولار.
سون سؤز اولاراق بونو دئمهلییم:
بیز آراشدیرماجیلارا، اوخوجولارا گرکلیدیر سایین اوزانلاریمیزا گرچکدن اوزان علمی ایله باخیب اونلارین دونیاسین دوشونک.
محمد رزاقی
کارشناسی الهیات و معارف اسلامی – تاریخ فرهنگ ملل اسلامی
axarsu.bulanmaz@gmail.com
http://anthropology.ir/node/23671
از همین نویسنده پیش از این در انسان شناسی و فرهنگ منتشر شده است:
http://anthropology.ir/node/14952
http://anthropology.ir/node/23802
http://anthropology.ir/node/23935
http://anthropology.ir/node/18508
http://anthropology.ir/node/19899
نوشتن به زبان مادری در انسان شناسی و فرهنگ
http://www.anthropology.ir/node/22920
prs_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab zho_Hant ltg_Latn prs_Arab ltg_Latn ltg_Latn ltg_Latn ltg_Latn ltg_Latn prs_Arab ltg_Latn